Ikalawang Aralin: IPINAKIKILALA NG DIYOS SA ATIN KUNG SINO SIYA

May mga nagsusulong ng paniniwalang walang Diyos (Ateismo). Mayroon namang mga nagsasabing hindi tayo makatitiyak kung mayroon ngang Diyos (Agnostisismo). Mayroon ding naniniwala na mayroon ngang Diyos, ngunit hindi natin siya makikilala sa anumang paraan, liban lamang sa pamamagitan ng Kalikasan at Katwiran (Deismo). Sa araling ito ay ating tatalakayin kung paano natin matitiyak na mayroong Diyos. Higit sa lahat, tatalakayin natin kung paanong ipinahayag ng Diyos ang Kanyang sarili sa atin upang makilala natin kung sino talaga Siya.

Marami ang sumasalungat sa katotohanang mayroong Diyos. Ang mga dalubhasa sa karunungan ay bumuo ng masalimuot na mga argumento pabor at hindi pabor sa katotohanang ito. Ngunit hindi kailangan ng masalimuot na mga argumento upang patunayan ito. Nagbigay ang Diyos sa mga tao ng maliwanag na mga patotoo tungkol sa kanyang sarili.

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Hebreo 3: 4 “Bawat bahay ay may tagapagtayo, ngunit ang Diyos lamang ang nagtayo ng lahat ng bagay.”** | **Pinatototohanan ng kalikasan at ng lahat ng sangnilikha na mayroong Diyos.** |
| **Roma 1: 20 “Mula pa nang likhain ng Diyos ang sanlibutan, ang kanyang kapangyarihang walang hanggan at ang kanyang pagka-Diyos, ay maliwanag na inihahayag ng kanyang mga ginawa. Kaya’t wala na silang maidadahilan pa.”** |  |
| **Roma 2: 15 “Ipinakikita ng kanilang mga gawa na** | **Pinatototohanan din ng budhi (konsiyensiya o** |
| **nakasulat sa kanilang puso ang panuntunan ng** | **katutubong bait) ng tao, na sa kanya’y may iniaatang** |
| **Kautusan. Pinatutunayan din ito ng kanilang budhi,****sapagkat kung minsan sila’y sinusumbatan nito; at** | **na pananagutan, na mayroong Diyos.** |
| **kung minsan naman, sila’y ipinagtatanggol nito sa** |  |
| **kanilang kaisipan.”** |  |

Ang patotoo ng kalikasan at ng budhi ay tinatawag na Katutubong Kaalaman tungkol sa Diyos. Ang Katutubong Kaalaman tungkol sa Diyos ay nagsasabi sa ating mayroong isang makapangyarihan at matalinong Diyos na nagtatakda na tayo ay dapat na mamuhay ayon sa isang pamantayan. Ngunit ang kaalamang ito ay limitado. Hindi nito ipinaliliwanag sa atin kung ano ang Diyos. Kung magkagayon, bakit pinagkalooban ng Diyos ang lahat ng tao ng Katutubong Kaalaman tungkol sa kanya?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Gawa 17: 26,27 “Mula sa isang tao’y nilikha niya ang lahat ng lahi sa buong mundo. Itinakda niya sa simula’t simula pa ang kani-kanilang panahon at hangganan. Ginawa niya iyon upang hanapin nila ang Diyos; baka sakaling sa kanilang paghahanap, siya ay matagpuan nila. Ang totoo, hindi naman siya talagang malayo sa atin sa bawat isa sa atin.”** | **Nais ng Diyos na hanapin at kilalanin siya ng lahat ng tao bilang tunay na Diyos.** |

Maliwanag na nais ng Diyos na makilala siya ng lahat ng tao, ngunit ang Katutubong Kaalaman ay hindi sapat upang makilala natin siya nang lubusan. Paano nga ba natin siya makikilala nang lubusan?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Job 37: 5 “Sa isang salita niya’y may nangyayaring kababalaghan, kahanga-hangang bagay na ‘di natin mauunawaan.”****Isaias 40: 13 “Sino ang makapagsasabi ng dapat gawin ni Yahweh? May makapagtuturo ba o makapagpapayo sa kanya?”****1 Corinto 2: 11 “Sapagkat walang nakaaalam sa iniisip ng tao maliban sa kanyang sariling espiritu. Gayundin naman, walang nakaaalam sa mga iniisip ng Diyos maliban sa Espiritu ng Diyos.”** | **Hindi natin makikilala kung sino ang Diyos sa pamamagitan ng ating mga limitadong kakayahan. Upang lubos natin siyang makilala at maunawaan, kailangang ihayag ng Diyos sa atin ang kanyang sarili.** |
| **Juan 1: 18 “Kailanma’y wala pang taong nakakita sa Diyos, ngunit ipinakilala siya ng kaisa-isang Diyos na lubos na minamahal ng Ama.”****Hebreo 1: 1,2 “Noong una, nangusap ang Diyos sa ating mga ninuno sa iba’t ibang panahon at sa ibat ibang paraan sa pamamagitan ng mga propeta. Ngunit nitong mga huling araw, siya’y nagsalita sa atin sa pamamagitan ng kanyang Anak. Sa pamamagitan ng Anak ay nilikha ng Diyos ang sanlibutan, at siya ang piniling tagapagmana ng lahat ng bagay.”** | **Inihayag ng Diyos ang kanyang sarili sa pamamagitan ng mga propeta at, higit sa lahat, ng kanyang Anak, si Jesu-Cristo. Ang kaalamang ito ay tinatawag na Natatanging Kaalaman at ito ay itinala para sa atin sa Biblia.** |

**Nais ng Diyos na makilala natin siya at ang kanyang ginawa para sa atin. Kaya ipinagkaloob niya sa atin ang Biblia. Paano inilalarawan ng Biblia ang Diyos?**

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Juan 4: 24 “Ang Diyos ay Espiritu kaya dapat siyang sambahin sa espiritu at sa katotohanan.”** | **Ang Diyos ay walang pisikal na kaanyuan at katawan.** |
| **Awit 90: 1,2 “Panginoon naming Diyos, ikaw ang aming tahanan, buhat pa nang simulang lumitaw ang aming angkan. Wala pa ang mga bundok, hindi mo pa nilalalang, hindi mo pa nililikha itong buong daigdigan, ikaw noon ay Diyos na, ‘pagkat ika’y walang hanggan.”** | **Ang Diyos ay umiiral na bago pa man umiral ang lahat ng bagay sa sanlibutan. Siya ay walang simula at walang katapusan.** |
| **Genesis 17: 1 “Ako ang Makapangyarihang Diyos.”** | **Taglay ng Diyos ang lahat ng kapangyarihan. Walang sinuman at anuman ang makapapantay o makahihigit sa kanyang kapangyarihan.** |
| **Jeremias 23: 23,24 “Ako ay Diyos na nasa lahat ng dako, at hindi nananatili sa iisang lugar lamang. Walang makapagtatago sa akin; makikikita ko siya kahit saan siya pumunta. Sapagkat ako’y nasa lahat ng lugar sa langit at sa lupa.”** | **Ang Diyos ay hindi saklaw ng anumang limitasyon sa presensiya. Siya ay sumasalahat ng dako sa langit at sa lupa sa parehong pagkakataon.** |
| **Hebreo 4: 13 “Walang makapagtatago sa Diyos; ang lahat ay hayag at lantad sa kanyang paningin, at sa kanya tayo mananagot.”** | **Alam ng Diyos ang lahat ng bagay, maging ang sa tao ay lihim.** |
| **Malakias 3: 6 “Ako si Yahweh. Hindi pa kayo lubusang nalilipol sapagkat hindi ako nagbabago...”** | **Ang Diyos ay hindi nagbabago – sa kanyang katangian, kapangyarihan, o kapasyahan.** |
| **Levitico 19: 2 “Sabihin mo sa buong sambahayan ng Israel, Magpakabanal kayo, sapagkat akong si Yahweh na inyong Diyos ay banal.”** | **Ang Diyos ay banal, ibig sabihin, Siya ay lubos na matuwid sa lahat ng bagay at paraan.** |
| **1 Juan 4: 8 “Ang hindi umiibig ay hindi nakakikilala sa Diyos, sapagkat ang Diyos ay pag-ibig.”** | **Ang Diyos ay mapagmahal.** |
| **Exodo 34: 6 “Akong si Yahweh ay mahabagin at mapagmahal. Hindi ako madaling magalit; patuloy kong ipinadarama ang aking pag-ibig at ako’y nananatiling tapat.”** | **Ang Diyos ay mahabagin.** |

Mayroon pang isang bagay tungkol sa kalikasan ng Diyos ang inihahayag sa atin ng Biblia. Hindi natin ito lubusang mauunawaan, ngunit mahalaga ito upang magkaroon tayo ng wastong pagkaunawa sa Biblia. Kung hindi natin kikilalanin ang Diyos ayon sa pagpapahayag niya sa atin, hindi natin mauunawaan ang kanyang plano upang tayo ay kanyang iligtas.

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Deuteronomio 3: 39 “Dahil dito, tandaan ninyo at huwag kalilimutan na sa langit at sa lupa’y walang ibang Diyos liban kay Yahweh.”** | **Ipinahahayag ng Biblia na mayroon lamang iisang tunay na Diyos.** |
| **Efeso 5: 20 “Lagi kayong magpasalamat sa Diyos na ating Ama dahil sa lahat ng bagay, sa pangalan ng ating Panginoong Jesu-Cristo.”** | **Ipinahahayag din ng Biblia na ang Diyos ay umiiral sa tatlong persona - Ama, Anak, at Espiritu Santo.** |
| **1 Juan 5: 20 “At nalalaman nating naparito na ang Anak ng Diyos at binigyan niya tayo ng pang-unawa upang makilala natin ang tunay na Diyos, at tayo’y nasa tunay na Diyos, sa kanyang Anak na si Jesu-Cristo. Siya ang tunay na Diyos at buhay na walang hanggan.”** |  |
| **Gawa 5: 3,4 “Kaya’t sinabi ni Pedro, Ananias, bakit ka nagpadala kay Satanas at nagsinungaling ka sa Espiritu Santo? Bakit mo binawasan ang pinagbilhan mo ng lupa? Bago mo ipinagbili ang lupa, hindi ba iyo iyon? At nang maipagbili na, hindi ba iyo rin ang pinagbilhan? Bakit mo naisipang gawin iyon? Hindi ka sa tao nagsinungaling kundi sa Diyos.”** |  |

Ang katagang “Trinidad” (“tri”=tatlo, “unidad”=isa o nagkakaisa) ay madalas na ginagamit upang ipaliwanag ang katotohanang ito tungkol sa kalikasan ng Diyos. Nangangahulugan ito na inihayag ng Diyos na Siya ay iisang Diyos ngunit tatlong persona. Ipinahahayag ang katotohanang ito sa kabuuan ng Biblia. Halimbawa, sa Genesis 1:26 ay binibigyan tayo ng Biblia ng pahiwatig tungkol dito, “Pagkatapos, sinabi ng Diyos, Ngayon, likhain natin ang tao ayon sa ating larawan, ayon sa ating wangis.” Higit na malawak ang magiging pagtalakay natin sa paksang ito sa mga susunod na aralin.

Maikling Pagsusulit

1. **Mayroon bang Diyos?**
	1. **Wala.**
	2. **Mayroon, ngunit hindi tayo nakatitiyak kung ano siya.**
	3. **Mayroon, gaya ng ipinakikita ng kalikasan at ng ating budhi. Inihayag din niya ang kanyang sarili sa Biblia.**
	4. **Hindi tayo makatitiyak kung mayroon ngang Diyos o wala.**
2. **Ano ang itinuturo sa atin ng Katutubong Kaalaman tungkol sa Diyos?**
	1. **Mayroong Diyos at itinatakda niyang mamuhay tayo ayon sa isang pamantayan.**
	2. **Mayroong Diyos at nais niya tayong iligtas sa ating mga kasalanan.**
	3. **Ang Diyos ay mayroong tatlong persona.**
3. **Ano ang tanging paraan upang makilala natin ang tunay na Diyos?**
	1. **Pag-aayuno, pananalangin, at pagbubulay-bulay.**
	2. **Pag-aralan ang Biblia.**
	3. **Pag-aralan ang Kalikasan at Katwiran.**
4. **Tama o Mali. Maraming naitala sa Biblia na hindi na angkop sa panahon ngayon, yamang ang mga ito ay naisulat libong taon na ang nakalipas.**
	1. **Tama**
	2. **Mali**
5. **Tama o Mali. Sumasamba ang mga Cristiano sa tatlong Diyos - Ama, Anak, at Espiritu Santo.**
	1. **Tama**
	2. **Mali**
6. **nang buong kaganapan.**
	1. **Tama**
	2. **Mali**
7. **Tama o Mali. Si Jesus ay kailangang tunay na Diyos at tunay na tao upang ang kanyang kamatayan ay maging sapat na kabayaran sa ating mga kasalanan.**
	1. **Tama**
	2. **Mali**
8. **Ano ang dapat nating gawin upang tayo ay maligtas?**
	1. **Maging taimtim tayo sa ating mga paniniwala, anuman ang ating relihiyon.**
	2. **Sundin natin ang mga turo ng iba’t ibang relihiyon.**
	3. **Manalig tayo kay Jesus.**
	4. **Mamuhay tayong gaya ni Jesus.**